cyanic-selkie/wikianc huggingface dataset:
তলাতল ঘর
স্থাপত্য
তলাতল ঘরের সহিত সংযুক্ত দুইটি গোপন সুড়ঙ্গ ছিল। তারমধ্যে একটি ৩কি:মি: দীর্ঘ ছিল যা দিখৈ নদীর সহিত সংযুক্ত ছিল। অন্যটি ১৬কি:মি: দীর্ঘ যা কারেং ঘরের সহিত সংযুক্ত ছিল। শত্রুর আক্রমণ থেকে আত্মগোপন করার জন্য তলাতল ঘর নির্মাণ করা হয়েছিল।
মিট রমনি
মিট রমনি বা উইলার্ড মিট রমনি (Willard Mitt Romney) মার্কিন ব্যবসায়ী এবং প্রেসিডেন্ট পদপ্রার্থী।
জন্ম
১৯৪৭ সালের ১২ মার্চ মিশিগান অঙ্গরাজ্যের ডেট্রয়েটে জন্ম মিট রমনির। পুরো নাম উইলার্ড মিট রমনি। বাবা জর্জ ডব্লিউ রমনি ছিলেন যুক্তরাষ্ট্রের শীর্ষস্থানীয় গাড়ি কোম্পানির ঊর্ধ্বতন কর্মকর্তা ও ইতালীয় আমেরিকান মা লেনোর রমনির তিন সন্তানের মধ্যে কনিষ্ঠতম তিনি। রমনির বাবাও ১৯৬৮ সালে রিপাবলিকান দলের হয়ে প্রেসিডেন্ট প্রার্থী হওয়ার দৌড়ে অংশ নিয়েছিলেন তবে সফল হতে পারেননি।
শৈশব
শৈশবে মিট রমনির ডাক নাম ছিল ‘বিলি’। ব্রিংহামর ক্যানব্যাক স্কুলের পালা শেষ করে ১৯৬৫ সালে স্ট্যানফোর্ড বিশ্ববিদ্যালয়ে ভর্তি হন। এরই মধ্যে খ্রিস্টধর্মের উপধারা মরমন ধর্মপ্রচারক হিসেবে ফ্রান্সে দুই বছর কাটিয়ে আসেন। পরে ব্রিগহাম ইয়াং বিশ্ববিদ্যালয় থেকে আইন ও হার্ভার্ড বিশ্ববিদ্যালয় থেকে ব্যবসায় প্রশাসন বিষয়ে পড়াশোনা শেষ করেন। পড়াশোনার পালা শেষ করে রমনি বোস্টনের ম্যানেজমেন্ট কনসাল্টিং ফার্ম বেইন অ্যান্ড কোম্পানিতে যোগ দেন। খুব দ্রুত কোম্পানির চেয়ারম্যানের পদে উঠে আসেন তিনি। বেইন ক্যাপিটাল নামের একটি বিনিয়োগকারী প্রতিষ্ঠান গড়ে তোলেন।
সংসার
হাইস্কুলে পড়ার সময় থেকেই অ্যান ডেভিসের সঙ্গে প্রেম শুরু করেন রমনি। পরে ১৯৬৯ সালে বিয়েও করেন তারা। অ্যান-রমনি দম্পতি ৪২ বছর ধরে সংসার করছেন এবং পাঁচ সন্তানের মা-বাবা হয়েছেন।
ক্যারিয়ার
একটি সফল ক্যারিয়ার বলতে যা বোঝায় তার সব রয়েছে মিট রমনির। একজন সফল ব্যবসায়ী হিসেবে প্রতিষ্ঠিত হওয়ার পাশাপাশি ধর্মীয় কাজে অংশ নেন। বাবার পদাঙ্ক অনুসরণ করেন এবং পরিবারের আগ্রহে গত শতকের নব্বইয়ের দশকে রাজনীতিতে যোগ দেয়ার সিদ্ধান্ত নেন তিনি। ১৯৯৪ সালে ম্যাসাচুসেটসের ঝানু ডেমোক্রেট রাজনীতিবিদ টেড কেনেডির প্রতিদ্বন্দ্বী হিসেবে দাঁড়িয়ে যান। প্রথমবারে সফল না হলেও রিপাবলিকান সমর্থকদের মধ্যে ব্যাপক পরিচিতি পেতে সফল হন তিনি। ২০০২ সালে সল্ট লেক সিটি উইন্টার অলিম্পিকের প্রেসিডেন্ট ও প্রধান নির্বাহী কর্মকর্তা হিসেবে বেশ সমালোচনার শিকার হন রমনি। তবে ওই বছরের শেষে তিনি ম্যাসাচুসেটসের গভর্নর নির্বাচিত হন। গভর্নর হিসেবে রাজ্যের নাগরিকদের বাধ্যতামূলক স্বাস্থ্যবীমার আইনে সই করে আবার সমালোচনার জন্ম দেন। রমনির দেখানো পথ ধরেই ওবামা ২০১০ সালে জাতীয় স্বাস্থ্যসেবা বিলের পরিকল্পনা করেছেন বলে অভিযোগ করে সমালোচকরা।
২০০৮ সালের প্রেসিডেন্ট নির্বাচনে দাঁড়ানোর স্বপ্ন থাকায় ২০০৬ সালে গভর্নরের পদে পুনর্নির্বাচনে দাঁড়াননি রমনি। কিন্তু অ্যারিজোনার সিনেটর জন ম্যাককেইনের কাছে হেরে যান। তবে পরাজের গ্লানি ভুলে ২০১২ সালের প্রার্থীতা পাওয়ার জন্য জোরোশোরে কাজ করতে শুরু করেন। এবার অন্য প্রার্থীদের সঙ্গে বড় ধরনের পার্থক্য রেখেই রিপাবলিকান শিবিরের হয়ে লড়াইয়ে নেমেছেন তিনি।
.জিএইস
.জিএইস ঘানার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।
দ্বিতীয় স্তরের ডোমেইন
কিছু কিছু ডোমেইনে ব্যাতিক্রমতা রয়েছে যেমন,
বহিঃসংযোগ
Toppdomän
চীনা-তিব্বতি ভাষাসমূহ
চীনা-তিব্বতি ভাষা হচ্ছে একটি ভাষা পরিবার; যাদের অন্তর্ভুক্ত প্রায় ৪০০টি ভাষা রয়েছে। এগুলো পূর্ব এশিয়া, দক্ষিণ-পূর্ব এশীয়া ও দক্ষিণ এশিয়ার কিছু অংশে ব্যবহৃত হয়। ভাষাভাষীর দিক থেকে ইন্দো-ইউরোপিয়ান ভাষা পরিবারের পরই এটির অবস্থান। চীনা-তিব্বতি ভাষার মধ্যে চৈনিক ভাষার ব্যবহারকারী ১.২ বিলিয়ন, বর্মী ৩৩ মিলিয়ন এবং তিব্বতি ৮ মিলিয়ন।
ইতিহাস
১৯ 'শতকে প্রথম প্রস্তাব করা হয় যে, চীনা, তিব্বতি, বর্মী ও অন্যান্য কয অঞ্চলের ভাষার মধ্যে বংশগত সম্পর্ক রয়েছে; যা এখন সর্বজন বিদিত।
পাবনা (দ্ব্যর্থতা নিরসন)
পাবনা নামে বাংলাদেশে একটি শহর রয়েছে। এছাড়াও পাবনা দ্বারা যা কিছু বোঝানো হতে পারে:
সেড্রিক আলেকজান্ডার
সেড্রিক জনসন (জন্ম আগস্ট ১৬,১৯৮৯ ) একজন আমেরিকান পেশাদার কুস্তিগির, তিনি বর্তমানে ডাব্লিউডাব্লিউই এর সাথে যুক্ত আছেন, যেখানে তিনি র ব্যান্ডের হয়ে সেড্রিক আলেকজান্ডার নামে কুস্তি লড়েন।
আলেকজান্ডার রিং অব অনার (আরওএইচ) এ ২০১০ থেকে ২০১৬ সাল পর্যন্ত কুস্তি লড়েছেন। তিনি কেপ্রাইজ ছোলেমান এর সাথে সি এবং সি ফ্যাক্টরি নামে দল গঠন করে ট্যাগ টিম হিসেবে কুস্তি লড়েছেন। তারা ২০১৪ সাল পর্যন্ত একসাথে কাজ করেছে। তিনি আরওএইচ ২০১৬ সালে ছেড়ে দেন,যখন তিনি ডাব্লুউডাব্লিউই এর কাছ থেকে ক্রুসওয়েট ক্লাসিক এ কুস্তি লড়ার জন্য ডাক পান। এরপর তিনি,ডাব্লিউডাব্লিউই এর সাথে চুক্তি করেন এবং তাদের নতুন ক্রুসওয়েট ডিবিসন ২০৫ লাইভ ব্রান্ডের অংশ হিসেবে কুস্তি লড়া শুরু করেন। রেসেলমেনিয়া ৩৪ এ তিনি ক্রুসওয়েট চ্যাম্পিয়নশিপ টুর্নামেন্ট জেতেন এবং ১৮১ দিন তা রিটেইন করেন।তিনি একবার২৪/৭ চ্যাম্পিয়ন হয়েছেন।
সি এবং সি রেসল ফ্যাক্টরি(২০১০-২০১৩)
২০১০ সালের পুরো সময় রিং অফ অনার এর জন্য অন্ধকার ম্যাচগুলো লড়েছেন। ২০১১ সালের শুরুতে আলেকজান্ডার ক্যাপরিস ছোলেমান এর সাথে সি এবং সি ফ্যাক্টরি নামক দল গঠন করে আরওএইচ এ রেসলিং করা শুরু করেন।
৬ ডিসেম্বর ২০১১ সালে রিং ফ্যাক্ট এ সি এবং সি ফ্যাক্টরি ট্যাগ টিম গন্টেন ম্যাচ খেলে ভবিষ্যৎ ট্যাগ টিম চ্যাম্পিয়নশিপ এর জন্য, এতে তারা ব্রাবেডো ব্রাদারসকে এলিমিনেট করেছিলো।
একক প্রতিযোগিতা (২০১৪-২০১৬)
জানুয়ারির ২৫ তারিখে রেসলিং ফাইনেস্ট এ তিনি এন্ড্রু ইবারেট এর কাছে পরাজিত হোন। ফেব্রুয়ারির ৮ তারিখে স্ট্যাট অব দ্যা আর্টস এ তিনি জিমি জ্যাকবস এর কাছে পরাজিত হোন। এরপর তিনি ১২তম রিং অব অনারে দ্যা ডিকেডকে পরাজিত করে জয়ের ধারায় ফেরেন। মার্চ এর ৭ তারিখ এ তিনি এডাম পেজ এর সাথে ট্যাগ টিম তৈরি করে তিনি ডিকেড এর বিপক্ষে লড়েন কিন্তু হেরে যান। এর পরের দিন রেইজিং দ্যা বার: ডে ২ তে তিনি কেভিন ওয়েন্স এর কছে পরাজিত হোন। মার্চ এর ২২ তারিখে তিনি মাইকেল এলগিনকে পরাজিত করেন।
নেপালের সংরক্ষিত অঞ্চল
নেপালের সংরক্ষিত অঞ্চলসমূহ (protected areas of Nepal) সাধারণত নেপালের তরাই অঞ্চলে অবস্থিত। উল্লেখ্য ১৯৮৮ থেকে ২০০৮ সালের ভেতরে ৯টি রামসার এলাকা ঘোষণা করা হয়।
রামসার এলাকাসমূহ
The following Ramsar sites were declared between 1988 and 2008:
অ্যালিসন ব্রি
অ্যালিসন ব্রি স্কারমারহর্ন (জন্ম ডিসেম্বর ২৯, ১৯৮২) হলেন একজন মার্কিন অভিনেত্রী ও প্রযোজক। তিনি হাস্যরসাত্মক ধারাবাহিক কমিউনিটি (২০০৯-২০১৫)-এ অ্যানি এডিসন এবং নাট্যধর্মী ধারাবাহিক ম্যাড মেন (২০০৭-২০১৫)-এ ট্রুডি ক্যাম্পবেল চরিত্রে অভিনয়ের জন্য সর্বাধিক পরিচিত। তিনি অ্যানিমেটেড হাস্যরসাত্মক ধারাবাহিক বোজ্যাক হর্সম্যান (২০১৪-বর্তমান)-এ ডায়ান এনগুয়েন চরিত্রের জন্য কণ্ঠ দিয়েছেন। হাস্যরসাত্মক গ্লো (২০১৭-বর্তমান)-এ রুথ ওয়াইল্ডার চরিত্রে অভিনয়ের জন্য তিনি ২০১৮ সালে শ্রেষ্ঠ সঙ্গীতধর্মী বা হাস্যরসাত্মক টিভি অভিনেত্রী বিভাগে গোল্ডেন গ্লোব ও হাস্যরসাত্মক ধারাবাহিকে সেরা অভিনেত্রী বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেছেন।
ব্রি টেলিভিশনের পাশাপাশি চলচ্চিত্রেও অভিনয় করেছেন। তার অভিনীত উল্লেখযোগ্য চলচ্চিত্রসমূহ হল স্ক্রিম ফোর (২০১১), দ্য ফাইভ-ইয়ার এঙ্গেজমেন্ট (২০১২), দ্য লেগো মুভি (২০১৪), গেট হার্ড (২০১৫), স্লিপিং উইথ আদার পিপল (২০১৫), হাউ টু বি সিঙ্গল (২০১৬), দ্য লিটল আওয়ার্স (২০১৭), দ্য ডিজাস্টার আর্টিস্ট (২০১৭), দ্য পোস্ট (২০১৭) এবং প্রমিজিং ইয়ং ওম্যান (২০২০)। এছাড়া তিনি হর্স গার্ল (২০২০) চলচ্চিত্রের প্রযোজক ও সহ-রচয়িতা হিসেবে কাজ করেছেন।
প্রারম্ভিক জীবন
অ্যালিসন ব্রি শেরমেরহর্ন ১৯৮২ সালের ২৯শে ডিসেম্বর ক্যালিফোর্নিয়া অঙ্গরাজ্যের হলিউডে জন্মগ্রহণ করেন। তার পিতা চার্লস টেরি শেরমেরহর্ন একজন সঙ্গীতজ্ঞ ও ফ্রিল্যান্স বিনোদন প্রতিবেদক। তার মাতা জোয়্যান ব্রেনার পারা লস নিনোস (শিশুদের জন্য) নামে একটি অ-মুনাফাভোগী শিশুতোষ এজেন্সিতে কাজ করেন। তার বড় বোনের নাম লরেন। ব্রিয়ের মাতা ইহুদি ধর্মাবলম্বী। তার পিতা ওলন্দাজ, ইংরেজ ও স্কটিশ বংশোদ্ভূত।
রেম আবু হাসান
রেম আবু হাসান একজন জর্দানীয়ান রাজনীতিবিদ এবং সরকারের মন্ত্রী।
প্রারম্ভের জীবন
রেম আবু হাসান ১৯৮৫ সালে একটি এল.এল.বি ডিগ্রী নিয়ে জর্ডান বিশ্ববিদ্যালয় থেকে স্নাতক হন। ১৯৮৬ সালে তিনি তার এল.এল.এম সম্পন্ন করেন লন্ডন স্কুল অফ ইকোনমিক্স, লন্ডন বিশ্ববিদ্যালয় থেকে। ১৯৮৭ থেকে ১৯৮৮ সাল পর্যন্ত তিনি হার্ভার্ড ল স্কুলে প্রমাণ আইনের ভিজিটিং রিসার্চার ছিলেন। তিনি বিবাহিত এবং দুই সন্তানের জননী।
কর্মজীবন
১৯৯২ সালে জর্ডানে নারী ও শিশু সম্পর্কিত আইন প্রণয়নে রেম আবু হাসান জড়িত ছিলেন। তিনি ২০০২ সালে জর্ডানের প্রথম সংস্কার উদ্যোগে কাজ করেন এবং ২০০৫ সালে তিনি জর্দানীয় জাতীয় এজেন্ডার আইন ও বিচার বিভাগের উপকমিটির সদস্য ছিলেন। ২০০৬ সালে তিনি "জর্ডান একত্রে সংস্কার ফোরামে" অংশ নেন। ২০০৬ থেকে ২০০৮ সাল পর্যন্ত তিনি বিচার মন্ত্রণালয়ের উপদেষ্টা হিসাবে দায়িত্ব পালন করেন। তিনি জর্ডানে আন্তর্জাতিক নারী ফোরাম প্রতিষ্ঠা করেন এবং ২০০৬ থেকে ২০০৮ সাল পর্যন্ত এটির সভাপতি হিসাবে দায়িত্ব পালন করেন। ২০১১ সালের মে মাসে তিনি মানবাধিকার জাতীয় কেন্দ্রের ট্রাস্টি বোর্ডে নিযুক্ত হন। ২০১৩ সালে তিনি সামাজিক উন্নয়ন মন্ত্রী হিসেবে নিযুক্ত হন। তিনি জর্ডানের আইনের অনুচ্ছেদ-৩০৮ বাতিলের বিরুদ্ধে কথা বলেছিলেন, যে আইনের ফলে ধর্ষিতাকে বিবাহের মাধ্যমে ধর্ষক রক্ষা পেয়ে যায়। তিনি আইন সংশোধনের পক্ষে ছিলেন, যার ফলে ধর্ষকের ফাঁসি হবে।
সাহিবাবাদ দৌলতপুর
জনসংখ্যার উপাত্ত
ভারতের ২০০১ সালের আদমশুমারি অনুসারে সাহিবাবাদ দৌলতপুর শহরের জনসংখ্যা হল ৩৫,৯৭৭ জন। এর মধ্যে পুরুষ ৫৭%, এবং নারী ৪৩%।
এখানে সাক্ষরতার হার ৫২%, । পুরুষদের মধ্যে সাক্ষরতার হার ৬১%, এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে সাহিবাবাদ দৌলতপুর এর সাক্ষরতার হার কম।
এই শহরের জনসংখ্যার ১৯% হল ৬ বছর বা তার কম বয়সী।
ভবন দত্ত গণ উচ্চ বিদ্যালয়
ভবন দত্ত গণ উচ্চ বিদ্যালয় টাঙ্গাইল জেলার ঘাটাইল উপজেলার একটি বিদ্যালয়।
পরিচিতি
১৯৬৯ সালে নিভৃত পল্লীর অভ্যন্তরে অত্র এলাকার দরিদ্র জন সাধারণের আর্থিক সহায়তায় প্রাথমিকভাবে বিদ্যালটির অগ্রযাত্রা শুরু হয়। পর্যায়ক্রমে স্থানীয় কর্তৃপক্ষের উদার মনোভাব ও ঐকান্তিক প্রচেষ্টার ফলে তৎকালীন এম.পি মহোদয় জনাব মোঃ শামছুর রহমান খান (সাজাহান) সাহেব বিদ্যালয়টির ভিত্তি প্রস্তর স্থাপন করেন। অবশেষে ১৯৭৫ সালে অত্র বিদ্যালয় থেকে ছাত্র/ছাত্রীরা এস.এস.সি পরীক্ষায় অংশ গ্রহণ করে আশানুরূপ ফল লাভ করতে সক্ষম হয়। বিদ্যালয়টির উন্নয়ন কর্মকাণ্ড দিনদিন বৃদ্ধি পাচ্ছে। টাঙ্গাইল শহর থেকে ৪০ কি.মি. উত্তর পূর্বে টাঙ্গাইল ময়মনসিংহ সড়ক থেকে ৭ কি.মি. পূর্বে অত্যন্ত মনোরম প্রাকৃতিক পরিবেশে বিদ্যালয়টি অবস্থিত। বিদ্যালয়ের পশ্চিম পার্শ্বে রয়েছে বৃক্ষ বেষ্টিত নয়নাভিরাম পুকুর যা বিদ্যালয়ের সৌন্দর্যকে বৃদ্ধি করেছে। বিদ্যালয়ের সামনে রয়েছে প্রধান শিক্ষক কক্ষ ১টি, শিক্ষক/শিক্ষিকা কক্ষ ১টি, অফিস কক্ষ ১টি, নামাজ ঘর ১টি, লাইব্রেরী কক্ষ ১টি, বিজ্ঞানাগার কক্ষ ১টি, ছাত্রী কমনরুম ১টি, এবং ১৫টি শ্রেণি কক্ষ।
আলি ফাসির
আলি ফাসির (Ali Fasir; জন্ম: ৪ সেপ্টেম্বর ১৯৮৮) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ঈগলস এবং মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।
২০০৬–০৭ মৌসুমে, মালদ্বীপীয় ক্লাব ঈগলসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ঈগলসের হয়ে এক মৌসুম অতিবাহিত করার পর ২০০৮–০৯ মৌসুমে তিনি অল ইয়ুথ লিঙ্কেজে যোগদান করেছেন। অল ইয়ুথ লিঙ্কেজে এক মৌসুম অতিবাহিত করার পর ক্লাব ভ্যালেন্সিয়ার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২০ ম্যাচে ৬টি গোল করেছেন। পরবর্তীকালে, তিনি নিউ রেডিয়েন্ট, ভিক্টরি, ট্রাস্ট অ্যান্ড কেয়ার এবং ক্লাব ভ্যালেন্সিয়ার হয়ে খেলেছেন। ২০২১–২২ মৌসুমে, তিনি ক্লাব ভ্যালেন্সিয়া হতে মালদ্বীপীয় ক্লাব ঈগলসে যোগদান করেছেন।
২০১০ সালে, আলি মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পর, তিনি একই বছরে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৬৪ ম্যাচে ১২টি গোল করেছেন।
প্রারম্ভিক জীবন
আলি ফাসির ১৯৮৮ সালের ৪ঠা সেপ্টেম্বর তারিখে মালদ্বীপের ইদহাফুশিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১০ সালের ১২ই অক্টোবর তারিখে, ২২ বছর, ১ মাস ও ৮ দিন বয়সে, ডান পায়ে ফুটবল খেলায় পারদর্শী আলি ইন্দোনেশিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৯৩তম মিনিটে আক্রমণভাগের খেলোয়াড় আলি আশফাকের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ইন্দোনেশিয়া ০–৩ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে আলি মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ১০ মাস ও ২১ দিন পর, মালদ্বীপের জার্সি গায়ে প্রথম গোলটি করেছেন; ২০১৩ সালের ২রা সেপ্টেম্বর তারিখে, শ্রীলঙ্কার বিরুদ্ধে ম্যাচের ৮৩তম মিনিটে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
আবদুল্লাহ জুলবেজাদাইন
আবদুল্লাহ জুলবেজাদাইন মুহাম্মাদের (সাঃ) একজন সাহাবা ছিলেন। তিনি ইসলাম গ্রহণ করার জন্য তার সমস্ত সম্পত্তি ও বাসস্থান হারিয়েছিলেন। তিনি অল্প কয়েকজন সাহাবাদের মধ্যে একজন যাদের কবরে নেমে স্বয়ং মুহাম্মাদ (সাঃ) লাশ দাফন করেছেন।
নাম ও পরিচয়
আবদুল্লাহ জুলবেজাদাইন মক্কা ও মদিনার মাঝামাঝি স্থানে মুযায়না গোত্রের ব্যক্তি ছিলেন। ইসলাম গ্রহণের পূর্বে জুলবেজাদাইনের নাম ছিলো আব্দুল উজ্জা নামে পরিচিত ছিলেন। ছোটবেলায় তার পিতা মারা যায়, তিনি তার চাচার নিকট বড় হন। ইসলাম গ্রহণের পরে মুহাম্মাদ তার নাম পরিবর্তন করে আবদুল্লাহ রেখে দেন। এবং পরবর্তী সময়ে তিনি আবদুল্লাহ জুলবেজাদাইন নামে পরিচিতি লাভ করেন।
ইসলাম গ্রহণের ঘটনা
তার চাচা এই ঘটনায় মনঃক্ষুণ্ণ হন, এইজন্য জুলবেজাদাইনকে বাড়ি থেকে বের করে দেন এবং তাকে যেসব উট, ছাগল, ভেড়া ও ঘোড়া দিয়েছিলো সেগুলোও ফেরত নেন। এমনকি জুলবেজাদাইনের সকল কাপড়ও কেড়ে নেন। এরপরে জুলবেজাদাইন তার মায়ের থেকে অল্প কিছু কাপড় নিয়ে লজ্জাস্থান ঢেকে মদিনার উদ্দেশ্যে রওনা দেন। মুহাম্মাদ তার সকল ঘটনা শুনে তাকে আসহাবে সুফফার অন্তর্ভুক্ত করে নিলেন, তার থাকার ও খাবারের ব্যবস্থার করে দিলেন এবং নাম পরিবর্তন করে দিলেন।
আচরণ
তিনি আসহাবে সুফফার অন্তর্ভুক্ত হয়ে দীর্ঘসময় কুরআন তেলওয়াত করতেন। তিনি উচ্চস্বরে কুরআন তেলওয়াত করতে পছন্দ করতেন। এইজন্য সাহাবাগন তার বিরুদ্ধে একবার অভিযোগও করেছিলেন।
মৃত্যু
তিনি তাবুকের যুদ্ধে র অল্প কিছুদিন পরেই জ্বরে আক্রান্ত হয়ে মৃত্যুবরণ করেন, তাকে রাতের বেলায় দাফন করা হয়, তার করবের পাশে আলোর বাতি নিয়ে দাড়িয়ে ছিলেন বেলাল, আর করবের অভ্যন্তরে নেমেছিলেন স্বয়ং মুহাম্মাদ, আর লাশ বহন করে ছিলেন আবু বকর ও ওমর ইবনুল খাত্তাব। ইতিহাস থেকে জানা যায়, মুহাম্মাদ মাত্র কয়েকজন ব্যক্তির কবরে নেমে তাদের লাশ দাফন করেছেন, এর মধ্যে আবদুল্লাহ জুলবেজাদাইন একজন।
কালীপদ সেন
কর্মজীবন
কালীপদ সেনের জন্ম ত্রিপুরার চানপুর জেলায় । ছেলেবেলা থেকেই সঙ্গীত চর্চায় পারদর্শী ছিলেন। কাজী নজরুল ইসলাম এবং হিমাংশু দত্তর কাছে থেকে সংগীত শিক্ষা হাতেখড়ি হয়। বাংলা চলচ্চিত্রে প্রথম দিকে কিছুদিন হিমাংশু দত্তর সহকারী হিসাবে কাজ করেছেন। মানু সেন পরিচালিত বিরিঞ্চিবাবা (১৯৪৪) চলচ্চিত্রে তিনি প্রথম সঙ্গীত পরিচালক হিসাবে সুর দেন। তারপর প্রেমেন্দ্র মিত্র পরিচালিত নতুন খবর (১৯৪৭) ছবিতে তিনি প্রেমেন্দ্র মিত্রর সাথে গীতিকার হিসাবেও কাজ করেছেন।
তিনি ১৯৫৩ সালে উত্তম কুমার অভিনীত সাড়ে চুয়াত্তর চলচ্চিত্রে দুর্দান্ত সঙ্গীত রচনা করেছিলেন। ধনঞ্জয় ভট্টাচার্যের কণ্ঠে শ্যামাসঙ্গীত "এ মায়া প্রপঞ্চময়" দর্শকদের বিমোহিত করেছিল। অন্য গানটি ছিল সমবেত কণ্ঠে "আমার এ যৌবন" শ্যামল মিত্র, মানবেন্দ্র মুখোপাধ্যায়, দ্বিজেন মুখোপাধ্যায়, ধনঞ্জয় ভট্টাচার্য, পান্নালাল ভট্টাচার্য ও সনৎ সিংহ তাদের কণ্ঠ দিয়েছেন। মানবেন্দ্র মুখোপাধ্যায় এবং শ্যামল মিত্র এমনকি ছবিতে অভিনয় করেছেন। ছবিটি পরিচালনা করেছেন নির্মল দে।
চিত্ত বসু পরিচালিত কমেডি চলচ্চিত্র ছেলে কার (১৯৫৪), কালিপদ সেন সঙ্গীত রচনা করেছিলেন। “বদল আকাশ”, “রজনীগন্ধা” ইত্যাদি গানগুলো সুপারহিট ছিল। অজয় কর পরিচালিত শ্যামলী (১৯৫৬) কালিপদ সেন সঙ্গীত রচনা করেছিলেন সব গানগুলি সুপারহিট ছিল। স্বর্ণযুগের সমস্ত কিংবদন্তি গায়কদের জন্য সঙ্গীত রচনা করেছিলেন।
তিনি উত্তম কুমারের বহু সফল চলচ্চিত্রে সঙ্গীত রচনা করেছেন তার মধ্যে রয়েছে বিধিলিপি, লক্ষহীরা, পুনর্মিলন, কঙ্কাবতীর ঘাট, সাড়ে চুয়াত্তর, রাজাসাজা, উপহার, বিরাজ বৌ ইত্যাদি। তপন সিনহা পরিচালিত অঙ্কুশ ও নির্জন সৈকতে, দিলীপ রায় পরিচালিত দর্পচূর্ণ, চিত্ত বসু পরিচালিত বিন্দুর ছেলে, সুকুমার দাশগুপ্ত পরিচালিত সদানন্দের মেলা, অসীম পাল পরিচালিত দুই বাড়ি, হরিদাস ভট্টাচার্য পরিচালিত দেবত্র, অজয় কর পরিচালিত বামুনের মেয়ে ইত্যাদি। তিনি ১৯৪৭-১৯৮৮ সাল পর্যন্ত চলচ্চিত্র জীবনে ৯৪টি ছবিতে সংগীত পরিচালক হিসাবে কাজ করেছেন। তাঁর চল্লিশ বছর চলচ্চিত্র জীবনে তিনি বহু পরিচালকের সাথে কাজ করেছেন।
উল্লেখযোগ্য কয়েকজন হলেন মধু বসু, বিমল রায়, নীরেন লাহিড়ী, মানু সেন, প্রফুল্ল রায়, নরেশ মিত্র, চিত্ত বসু, হীরেন নাগ, তপন সিংহ, অজয় কর, বিকাশ রায়, সুশীল মজুমদার, গুরু বাগচী, অজিত লাহিড়ী, অজিত গাঙ্গুলী, নির্মল দে প্রমুখ।
অমলক রতন কোহলি
অমোলক রথন কোহলি (জন্ম ৩ নভেম্বর ১৯৪২) হলেন ভারতের মিজোরাম রাজ্যের একজন প্রাক্তন গভর্নর। তিনি ২০০১ থেকে ২০০৬ সাল পর্যন্ত মিজোরামের গভর্নর হিসেবে দায়িত্ব পালন করেন।
বিভিন্ন ক্ষেত্রে বিস্তৃত কর্পোরেট অভিজ্ঞতার সাথে, জনাব কোহলি একজন বিশিষ্ট শিক্ষাবিদ এবং মানব সম্পদ প্রশিক্ষক হিসাবে সম্মানিত, যিনি ভারতে বিভিন্ন শিক্ষা প্রতিষ্ঠান এবং প্রোগ্রাম প্রতিষ্ঠার সাথে জড়িত। তার ছেলে, নলিন কোহলি, একজন আইনজীবী এবং ২০১৩ সাল থেকে বিজেপির মুখপাত্র
নাজিম উদ্দিন আলী খান
নাজিম উদ্দিন আলী খান যিনি নাজিম-উদ-দৌলা (বা নাজাম-উদ-দৌলা) (১৭৫০ - ৮ই মে ১৭৬৬) নামেই বেশি পরিচিত ছিলেন ১৭৬৫ থেকে ১৭৬৬ সাল পর্যন্ত বাংলা-বিহার-উড়িষ্যার নবাব। তিনি ছিলেন মীর জাফরের দ্বিতীয় পুত্র। নাজিম-উদ-দৌলা তার পিতা মীর জাফরের মৃত্যুর পর রাজপদে অধিষ্ঠিত হন। রাজ্যাভিষেকের সময় তার বয়স ছিল মাত্র ১৫ বছর। তিনি ফেব্রুয়ারি ৫, ১৭৬৫ সালে সিংহাসনে আরোহণ করেন।
১৭৬৫ সালে বক্সারের যুদ্ধে ব্রিটিশরা জয়লাভের ফলে বাংলা, বিহার ও ওরিষ্যায় আনুষ্ঠানিকভাবে মুঘল সম্রাট দ্বিতীয় শাহ আলম-এর কাছ থেকে দেওয়ানী (রাজ্য শাসনের জন্য পদ) লাভ করে। ১৭৬৫ সালের ৩০শে সেপ্টেম্বর আনুষ্ঠানিকভাবে নবাব কর্তৃক ব্রিটিশদের কাছে দেওয়ানী অর্পণ করা হয়।
জন্ম
নাজিমুদ্দিন আলী খান ছিলেন মুন্নী বেগম ও মীর জাফরের দ্বিতীয় পুত্র। ১৭৬৪ সালের ২৯শে জানুয়ারি মীর জাফর নিজে নাজিমুদ্দিকে মুর্শিদজাদা বাহাদুর উপাধি দিয়ে তার উত্তরাধীকারী হিসেবে ঘোষণা করেন।
নবাব হিসেবে রাজত্ব
মীর জাফরের মৃত্যুর পর নাজিমুদ্দীন সুজা-উল-মুলুক (দেশের নায়ক), নাজাম-উদ-দৌলা (রাজ্যের স্টার), মহবত জং (যুদ্ধের বিভিষীকা) উপাধি গ্রহণ করে ১৫ বছর বয়সে ৫ই ফেব্রুয়ারি ১৭৬৫ সালে সিংহাসনে আরোহণ করেন। ১৭৬৫ সালের ২৩শে ফেব্রুয়ারি ব্রিটিশ ইস্ট ইন্ডিয়া কোম্পানিও তাকে অনুমোদন দেয়। এরজন্য তাকে ₤১৪০,০০ ব্যয় করতে হয় এবং এটি কলকাতা কাউন্সিলের সদস্যদের মধ্যে ভাগ করে দেওয়া হয়।
মৃত্যু ও উত্তরাধিকার
১৭৬৬ সালের ৮ই মে নাজিমুদ্দীন মৃত্যুবরণ করেন। এরপূর্বে রবার্ট ক্লাইভের সম্মানে দেওয়া এক পার্টিতে তিনি জ্বরে আক্রান্ত হন। তাকে জাফরগঞ্জ সমাধিক্ষেত্রে তার পিতা মীর জাফরের সমাধির পশ্চিম পাশে সমাধিস্থ করা হয়। তিনি ছিলেন নিঃসন্তান। তার ছোট ভাই নাজবুত আলী খান মোহাম্মদীয় আইন অনুসারে রাজত্ব লাভ করেন।
বালাপিরাভির
বালাপিরাভির ( আর -1626, Ro4588161 ) একটি পরীক্ষামূলক অ্যান্টিভাইরাল ঔষধ যা একটি পলিমারেজ ইনহিবিটার হিসাবে কাজ করে। এটি হেপাটাইটিস সি এর সম্ভাব্য চিকিৎসা হিসাবে বিকাশের প্রচেষ্টা কর  হয়েছিল এবং পরবর্তীকালে এটি ডেঙ্গু জ্বরেও গবেষণা করা হয়েছিল। তবে এটি কার্যকর হিসাবে পাওয়া যায় নি। কম মাত্রায় ব্যবহার ভাইরাল লোডের জন্যযে পরিমাপযোগ্য বিজারণ তৈরি  করতে ব্যর্থ হয়। উচ্চতর ডোজগুলি লিম্ফোপেনিয়ার মতো মারাত্মক পার্শ্ব প্রতিক্রিয়া তৈরি করেযা ঔষধটির পরবর্তী বিকাশকে বাধাগ্রস্ত করে। পরবর্তীতে আরো গবেষণা করে দেখা গেছে যে ডেঙ্গু ভাইরাস সংক্রমণ বাড়তি সাইটোকিন উৎপাদন করে করে যা বালাপিরাভির কে প্রোড্রাগ হিসেবে বাধা দেয় ফলশ্রুতিতে ঔষধটির সক্রিয়তা বাধাপ্রাপ্ত হয়।
মনসুবা জংশন
কাহিনী সংক্ষেপ
কোনো এক জংশন স্টেশনে নিলার সঙ্গে প্রথম দেখা হয় পিয়ালের। প্রথম দেখাতেই ভালো লাগা। সব মিলিয়ে একটি প্রেমকাহিনি তৈরি হওয়ার আগেই হুট করে অন্য ট্রেনে উঠে চলে যায় নিলা। তার পর থেকে পিয়াল খুঁজতে থাকে নিলাকে। স্কেচ করে ফেসবুকে আপলোড করেও জানতে চায় নিলার খোঁজ। এরই মাঝে হঠাৎ তাদের আরেক দিন দেখা হয় একটা শপিং মলে। তা-ও আবার কয়েক মুহূর্তের জন্য। এরপর দেখা হয় পাঁচ বছর পর। তত দিনে ঘটে গেছে অনেক কিছু।
গানের তালিকা
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ট্র্যাক !! গান !! কণ্ঠশিল্পী !! লিরিক্স !! সংগীত আয়োজন!!
অক্ষরধাম মেট্রো স্টেশন
অক্ষরধাম মেট্রো স্টেশন হল দিল্লি মেট্রোর একটি স্টেশন। এটি দিল্লি মেট্রো রেল কর্পোরেশন লিমিটেড কর্তৃক পরিচালিত হয়। স্টেশনটির একদিকে পাণ্ডব নগর এবং অপর দিকে অক্ষরধাম মন্দির ও কমনওয়েলথ গেমস ভিলেজ অবস্থিত। মন্দিরটি নিকটবর্তী অক্ষরধাম মন্দিরের দর্শনার্থীদের সুবিধার্থে নির্মাণ করা হয়েছে। ২০০৯ সালের ১২ নভেম্বর চালু হওয়া এই স্টেশনটি দিল্লি মেট্রোর উচ্চতম স্টেশন। মন্দিরের দর্শনার্থী পরিবহনের সঙ্গে সঙ্গে ২০১০ কমনওয়েলথ গেমস দর্শকদেরও যাতায়াতে এই স্টেশনটি ব্যবহৃত হয়।
জাতীয় সড়ক ৩২ (ভারত)
এই মহাসড়কটি ২নং জাতীয় সড়ক এর সঙ্গে ৫ নং জাতীয় সড়কের সংযোগ ঘটিয়েছে। এটি ঝাড়খন্ডের গোবিন্দপুর থেকে শুরু হয় পশ্চিমবঙ্গের পুরুলিয়া জেলা দিয়ে ঝাড়খন্ডের জামশেদপুর এ ৫নং জাতীয় সড়কে যুক্ত হয়েছে। এটি পুরুলিয়ায় ৬০ এ নং জাতীয় সড়কের সঙ্গে যুক্ত।
ঝিনাইদহ (দ্ব্যর্থতা নিরসন)
ঝিনাইদহ নামে বাংলাদেশে একটি শহর রয়েছে। এছাড়াও ঝিনাইদহ দ্বারা যা কিছু বোঝানো হতে পারে:
সাইদুল আজিব
সাইদুল আজিব (Saidul Ajaib) ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সাইদুল আজিব শহরের জনসংখ্যা হল ১৪,০৭৫ জন। এর মধ্যে পুরুষ ৬০%, এবং নারী ৪০%।
এখানে সাক্ষরতার হার ৬৭%, । পুরুষদের মধ্যে সাক্ষরতার হার ৭৪%, এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে সাইদুল আজিব এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
ব্রিটিশ বাংলাদেশি
ব্রিটিশ বাংলাদেশী, এছাড়াও বিলাতি বাংলাদেশি নামেও ডাকা হয়ে থাকে, হচ্ছে এমন ব্যক্তিবর্গ যাদের উৎস হলো বাংলাদেশ এবং যারা অভিবাসনের পর ব্রিটেনে বসবাস করছেন ও নাগরিক অধিকার বলে নাগরিকত্ত্ব পেয়েছেন বা তাদের বাবা-মা এটা লাভ করেছেন ;তারাও ব্রিটিশ বাংলাদেশী।৭০-এর দশকে বিপুল সংখ্যক বাংলাদেশী সিলেট, ঢাকা থেকে এসেছেন ব্রিটেনে, যা বাংলাদেশের উত্তর-পূর্ব দিকে অবস্থিত একটি ধনী জেলা। এদের মধ্যে সবচেয়ে বেশি লোক বাস করছেন পূর্ব লন্ডনের টাওয়ার হেমলেটে যা ঐ অঞ্চলের মোট জনসংখ্যার ৩৩ ভাগ। লন্ডনে বসবাস করা এই জনসংখ্যাকে অবশ্য ব্রিটিশ বলার চেয়ে লন্ডনী নামেই বেশি ডাকা হয়। ওল্ডহ্যাম, বার্মিংহাম, লুটন ও ব্র্যাডফোর্ডতেও উল্লেখযোগ্যক সংখ্যক বাংলাদেশী বাস করেন। ম্যানচেস্টার, নিউক্যাসেল, কার্ডিফ ও সান্ডারল্যান্ডেও কিছু সংখ্যক বাংলাদেশী বাস করেন। বাংলাদেশীরা অভিবাসী জনসংখ্যার ভেতরে অন্যতম বড় দল এবং তারা অন্যতম দ্রুত বর্ধনশীল ও তরুণতম দল।২০০১ সালের আদমসুমারী ও পরিসংখ্যান অফিস থেকে ২০০৬ সালের পাওয়া চিত্র থেকে দেখা যায় যে ব্রিটেনে প্রায় ৩০০০০০ বাংলাদেশী বসবাস করে। বর্তমানে অনুমান করা হয় যে প্রায় ৫৫০০০০ বাংলাদেশী এখানে বসবাস করছে। যাদের মধ্যে ৯৫% অভিবাসী সিলেটি। বাংলাদেশীরা একটি বড় সমসত্ত্ব সম্প্রদায় তৈরি করেছে। এখানে বেকার সমস্যা বাড়ছে ও জনসংখ্যা প্রয়োজনের তুলনায় বেশি ও স্বাস্থ্যগত সমস্যাও রয়েছে।. বর্তমানের বাংলাদেশী প্রজন্ম একটি উন্নতিলাভ করা প্রজন্ম যারা মূলধারার ব্যবসা-বাণিজ্য ও রাজনীতিতে তাদের জায়গা করে নিচ্ছে। দক্ষিণ এশিয়ার অন্যান্য সম্প্রদায়রা এখানে সাম্প্রতিককালে আসা শুরু করলেও বাংলাদেশী সিলেটিরা এখানে সুপ্রতিষ্ঠিত।
ইতিহাস
বাঙ্গালীরা ১৯ শতকে ব্রিটেনে আসা শুরু করে। ১৮৭৩ সালে ইস্ট ইন্ডিয়া কোম্পানীর সাথে সিলেটি বাংলাদেশীরা রাঁধুনি হিসেবে এখানে আসে রেঁস্তরাতে কাজ করার জন্য। লেখক ক্যারোলাইন অ্যাডামস নথিভুক্ত করেন যে ১৯২৫ সালে একজন হারিয়ে যাওয়া বাঙ্গালী তার অন্য সঙ্গীদের খোঁজ করছিল।
প্রথম দিকের আসা বাংলাদেশীদের আগমনটা ছিল "শিকল অভিবাসন" প্রক্রিয়ায়, যেখানে সিলেটের গ্রামীণ অঞ্চল থেকে আসা বাঙ্গালীরা তাদের আত্মীয়-স্বজনদেরও নিয়ে আসতে থাকেন। সংঘর্ষ থেকে পালাতে, ভালো কাজের খোজে ও ভালো থাকা-খাওয়ার জন্য তারা এভাবে আসতে থাকেন। ৫০ ও ৬০-এর দশকে চাকুরীর খোঁজে বাঙ্গালী মানুষজন ইংল্যান্ডে আসতে থাকেন। বেশির ভাগ বাঙ্গালী টাওয়ার হেমলেট বিশেষ করে ব্রিকলেন ও স্পিটালফিল্ডের চারিদিকে তারা স্থায়ী হন। ১৯৭১ সালে বাংলাদেশের স্বাধীনতা যুদ্ধ শুরু হয় ও অনেক সিলেটি মুক্তিযুদ্ধে যোগ দেন। অনেকে আবার সংঘর্ষ থেকে বাঁচতে পালিয়ে আসেন এখানে।
সত্তরের দশকে ব্রিটেনের পরিবর্তিত অভিবাসন আইন আরও বেশি বাংলাদেশীর পক্ষে ব্রিটেনে আসার সুযোগ সৃষ্টি করে, যার মধ্য দিয়ে বাংলাদেশীরা নবোদ্যমে ব্রিটেন গমন ও সেখানে বসতি স্থাপন শুরু করেন। এই নতুন অভিবাসীরা প্রাথমিক ভাবে নিম্ন আয়ের খাতগুলোতে নিযুক্ত হয়েছিলেন- কর্মস্থল প্রধানত ছিল মাঝারি দক্ষতাবিশিষ্ট শ্রম প্রয়োজন হয় এমন কারখানা ও বস্ত্রশিল্প।
ব্রিটেনে দক্ষিণ এশীয় খাবার, যা যুক্তরাজ্যে মূলত ভারতীয় খাবার হিসেবে প্রসিদ্ধ, এর প্রসার ও জনপ্রিয়তা বৃদ্ধির পর বাংলাদেশীদের অনেকেই ক্যাফে ও রেস্তোরাঁ ব্যবসা শুরু করেন। এখান থেকেই লন্ডনের ব্রিক লেন ও আশপাশের এলাকায় বাংলাদেশী রেস্তোরাঁ ও ছোট দোকানের প্রসার শুরু হয়। একই সাথে পূর্ব লন্ডনে ধীরে ধীরে বাংলাদেশী সংস্কৃতি ও জীবনযাত্রার প্রভাব ও অবস্থান দৃঢ় হতে থাকে। thumb|left|250px|বাংলাদেশী অভিবাসীদের একটি বড় অংশ লন্ডনের ব্রিক লেন অঞ্চলে বসবাস শুরু করেন। জায়গাটি বাংলা টাউন নামে খ্যাত শুরুর দিকের বাংলাদেশীরা মূলত টাওয়ার হ্যামলেটস ও আশপাশের অঞ্চলের ছোট কামরাবিশিষ্ট বাসস্থানে বসবাস করতেন। এদের মাঝে পুরুষরা অধিকাংশই ছিলেন স্বল্পশিক্ষিত এবং ইংরেজি ভাষায় অদক্ষ। এর ফলে স্থানীয় ইংরেজিভাষীদের সাথে সহজে মনের ভাব প্রকাশে এরা অক্ষম ছিলেন। অপর্যাপ্ত শিক্ষাগত যোগ্যতার ফলে এরা ব্রিটেনে উচ্চশিক্ষাও গ্রহণ করতে পারছিলেন না। এদের অনেকেই স্থানীয় কিছু ব্রিটিশের ব্যবসায়িক লক্ষ্যে পরিণত হন। দূর্বল মালিকানার অনেক বাড়ি এ সময়ে ব্রিটিশ মালিকরা সিলেটি অভিবাসীদের কাছে বিক্রি করা শুরু করেন।
সত্তরের দশকের শেষভাগে ব্রিক লেন একটি বাংলাদেশী অধ্যুষিত অঞ্চলে পরিণত হয়। ঐ সময়ই অঞ্চলটির ভূতপূর্ব ইহুদি সমাজের আধিপত্যের পতন ঘটছিল। এক্ষেত্রে ব্রিক লেনে বাংলাদেশীরা মূলত ইহুদি অভিবাসীদেরকে প্রতিস্থাপন করছিলেন। পূর্ব লন্ডনে বাংলাদেশীদের ক্রমবর্ধমান আধিপত্যের ফলে ইহুদিরা লন্ডনের অন্যান্য অঞ্চলে সরে যেতে থাকেন। অবশ্য দীর্ঘদিন যাবত বসবাসকারী ইহুদিদের অনেকেই ব্রিটেনের মূলধারার সাথে মিশে যেতে শুরু করেছিলেন।
ব্রিক লেন ও আশপাশের অঞ্চলে ইহুদিদের মূল ব্যবসা যেমন বেকারি ও গয়নার দোকান, এগুলো যথাক্রমে বাংলাদেশী রেস্তোরাঁ ও শাড়ীর দোকানে পরিণত হয়। প্রশস্ত সিনেগাগগুলোর (ইহুদি উপাসনালয়) অনেকগুলোই পরিণত হয় বাংলাদেশীদের কাপড়ের কারখানায়। ফোরনিয়ার স্ট্রিট ও ব্রিক লেনের সংযোগস্থলে অবস্থিত অধুনা গ্রেট লন্ডন মস্ক, যেটি ঐ অঞ্চলে জামে মসজিদ হিসেবে বেশি খ্যাত, এই ভবনটিই আগে স্পাইটালফিল্ড সিনেগাগ হিসেবে প্রসিদ্ধ ছিল। উল্লেখ্য যে এই ভবনটি লন্ডনের পরিবর্তনশীল অভিবাসী সমাজের একটি ঐতিহাসিক নিদর্শন হিসেবে বিবেচিত হয়। ভবনটি ১৭৪৩ সালে নির্মাণ করা হয়েছিল একটি ফরাসি প্রটেস্ট্যান্ট গির্জা হিসেবে। ১৮১৯ সালে এই গির্জাকে মেথডিস্ট চ্যাপেলে পরিণত করা হয়। উনিশ শতাব্দীতে লন্ডনে ইহুদি অভিবাসীদের সংখ্যা বাড়তে থাকলে এই ভবনেই ১৮৯৮ সালে স্পাইটালফিল্ড সিনেগাগ স্থাপন করা হয়। পরে জামে মসজিদ স্থাপনের আগে মসজিদ কর্তৃপক্ষ ভবনটি কিনে নেন।
ব্রিক লেন অঞ্চলে আগে থেকেই বর্ণবাদী সন্ত্রাসের নজির ছিল, পরে বাংলাদেশী অভিবাসীরাও যার শিকার হয়েছেন। মূলত ১৯৩০ সালে ফ্যাসিস্ট রাজনীতিক অসওয়াল্ড মোসলের নেতৃত্বে এই সন্ত্রাসের সূত্রপাত হয়। তিনি ব্ল্যাক শার্ট নামক একটি দল পরিচালনা করতেন, যেটি ঐ সময়ে অঞ্চলে ইহুদিদের অভিবাসনের বিরুদ্ধে সক্রিয় ছিল। বাংলাদেশী সিলেটিদের উত্থান ঘটার পরও কাছাকাছি বেথনাল গ্রিন অঞ্চলে ন্যাশনাল ফ্রন্ট নামক সংগঠন অভিবাসন-বিরোধী কর্মকাণ্ড পরিচালনা করছিল। এছাড়া কিছু শ্বেতাঙ্গ তরুণ স্কিনহেড পরিচয়ে সংগঠিত হয়ে ঐ অঞ্চলের বাংলাদেশী অভিবাসীদে উপর বিভিন্ন সন্ত্রাসী হামলা চালাতো। এই হামলাগুলোর মধ্যে ছিল বাংলাদেশী শিশুদেরকে উত্ত্যক্ত করা, তাদের দেখলে গায়ে থুতু ছিটানো, পথেঘাটে কর্মজীবি নারীদের উপর আক্রমণ করা, বাংলাদেশী মালিকানাধীন ঘরবাড়ি ও দোকানপাটে আক্রমণ ও ভাংচুর ইত্যাদি। এ সময়ে বাংলাদেশী শিশুদের স্বাভাবিক জীবনযাত্রা ও স্কুলগমন ব্যাহত হতে থাকে। মা-বাবারা বর্ণবাদী আক্রমণের হাত থেকে বাঁচাতে শিশুদেরকে বাড়িতে অবস্থান করতে বাধ্য করতেন। বর্ণবাদী হামলার আশঙ্কায় কর্মজীবি ও বহির্গামী বাংলাদেশী সিলেটি নারীরা একা চলাফেরা থেকে বিরত থাকতেন এবং যেখানেই যেতে কয়েকজন একসাথে যেতেন। বর্ণবাদীদের দ্বারা অগ্নিসংযোগের আশঙ্কায় ঘরবাড়ি, দোকানপাট নির্বিশেষে বাংলাদেশী মালিকানাধীন যেকোন ভবনে বিশেষ অগ্নিনির্বাপক সতর্কতা অবলম্বন করা হত। এই সময় বাংলাদেশী অভিবাসীদের ব্যবহারের মধ্য দিয়ে লন্ডনে অগ্নিসহ চিঠির বাক্সের প্রচলন ঘটে।
৪ মে, ১৯৭৮ তারিখে ২৫ বছর বয়সী বাংলাদেশী বস্ত্র শ্রমিক আলতাব আলী তিন ব্রিটিশ কিশোরের আক্রমণে নিহত হন। বর্ণবাদী এই হামলাটি অ্যাডলার স্ট্রিট ও ওয়াইটচ্যাপেল রোডের সংযোগস্থলে ঘটে, যখন আলতাব কাজ থেকে হেঁটে বাড়ি ফিরছিলেন। এই হত্যাকান্ডের পর বাংলাদেশী অভিবাসীরা ঘুরে দাঁড়ান। তারা বিক্ষোভ সমাবেশ করে পুরো ব্রিক লেন অঞ্চল বন্ধ করে দেন। তাদের মূল দাবী ছিল ন্যাশনাল ফ্রন্ট নামক বর্ণবাদী যুব সংগঠনটিকে নিষিদ্ধ ঘোষণা করা। বর্ণবাদের বিরুদ্ধে বাংলাদেশী তরুণরা বাংলাদেশ ইয়ুথ মুভমেন্ট গঠন করেন। ১৪ মে তারিখে সাত হাজারেরও বেশি বাংলাদেশী আলতাব আলীর কফিন নিয়ে হাইড পার্কের উদ্দেশ্যে মিছিল বের করেন। এরই মাঝে কিছু বাংলাদেশী তরুণ ন্যাশনাল ফ্রন্টের বিরুদ্ধে স্থানীয় ছোট ছোট দল গড়ে তুলেন এবং বর্ণবাদী ব্রিটিশ তরুণদের চিহ্নিত করে তাদের উপর একাধিক হামলা চালান।
১৯৮৮ সালে হার্টফোর্ডশায়ারের সেইন্ট অ্যালবানস শহরের পৌর কর্তৃপক্ষ বাংলাদেশের সিলেট শহরের সাথে আনুষ্ঠানিক ভাবে বন্ধুত্বপূর্ণ সম্পর্ক স্থাপন করে। সিলেট হতে আগত বাংলাদেশীরা সেইন্ট অ্যালবানস শহরের বৃহত্তম অভিবাসী সমাজ হওয়াতে শহর কর্তৃপক্ষ তাদের সন্মানে এই আনুষ্ঠানিকতার উদ্যোগ গ্রহণ করেন।
অবদান
অনেক বাংলাদেশী মনে করে যে তাদের ব্রিটিশ সমাজের সাথে মিলে চলা উচিত।তারা স্থানীয়ভাবে রাজনীতিতে অনেক সক্রিয় হয়ে উঠেছে। অনেকে আবার জাতীয়ভাবেও বিখ্যাত হয়ে উঠেছেন।২০১০ সালে লেবার পার্টি থেকে রুশনারা আলী প্রথম ব্রিটিশ বাংলাদেশী এমপি হিসেবে নির্বাচিত হয়েছেন ১০০০০ ভোটের ব্যবধানে। হাউজ অব লর্ডসে প্রবেশকারী প্রথম বাংলাদেশী ও মুসলিম হলেন মানযিলা পলা উদ্দিন।আনোয়ার চৌধুরী প্রথম বাংলাদেশী ব্রিটিশ হাই কমিশনার ছিলেন ২০০৪ সালে বাংলাদেশে। ডক্টর মুহম্মদ আব্দুল বারী বর্তমানে মুসলিম কাউন্সিল অব ব্রিটেনের চেয়ারম্যান যা সবচেয়ে বড় মুসলিম সংগঠন ঐ দেশের। মুরাদ কোরেশী একজন শ্রমিক রাজনীতিবিদ ও গ্রেট লন্ডন অ্যাসেম্বলীর সদস্য। বিবিসির শিশুদের জন্য অনুষ্ঠান ব্লু পিটারে কনি হক দীর্ঘদিন উপস্থাপনা করেছেন। লিসা আজিজ স্কাই নিউজে, তাসমিন লুসিয়া খান বিবিসি নিউজ ও নিনা হোসেন আইটিভি ও বিবিসি লন্ডনে উপস্থাপনা করেছেন। শেফালী চৌধুরী ও আফসান আজাদ দুইজনই হ্যারি পটার সিনেমাতে অভিনয় করেছেন।মামজি একজন হিপহপ ও আর এন বি শিল্পী ও প্রথম বাংলাদেশী যিনি তার সিঙ্গেল ওয়ান মোর ড্যান্স প্রকাশ করেছেন। একজন তারকা শেফ হলেন টমি মিয়া। আকরাম খান একজন নৃত্যশিল্পী ও কোরিওগ্রাফার। রুনা ইসলাম একজন সিনেমা শিল্পী ও চিত্রশিল্পী।
তরুণ দল
thumb|left|250px| একটি দল গ্লোব টাউন ম্যাসিভ তরুণ বাংলাদেশীরা ইংল্যান্ডে নানা দলে বিভক্ত হয়ে পড়েছে। তারা এলাকার দখল নিয়ে একে অপরের সাথে মারামারি করে।তারা ফ্যাশনেবল জামা, জুতা ও ব্র্যান্ডের পোশাক পরিধান করে এবং দামী মোবাইল সেট ব্যবহার করে। ২৬ থেকে ২৭ টার মতো দল আছে সেখানে এবং প্রায় ২৫০০ মতো তরুণ ছেলে মেয়ে এসবের সাথে জটিত।এসব দুষ্ট দলেরা তাদের নামের শেষে পসি বা ম্যাসিভ ব্যবহার করে।এরকম দু’টি দল হলো স্টিফানি গ্রীন পসি ও ব্রিক লেন ম্যাসিভ। আরো ছোট দল হলো বেঙ্গল টাইগারস, বেথনাল গ্রীন বয়েজ , ক্যানন স্ট্রীট পসি ও শ্যাডওয়েল ক্রু। অতীতে এসব দল ক্রেডিট কার্ড জালিয়াতি ও উঁচু শ্রেণীর ড্রাগ ব্যবহার করত।যাই হোক তাদের আগ্রহ পরিবর্তিত হয়ে এখন জায়গা দখলের ওপর কেন্দ্রীভূত হয়েছে।তারা এসব মারামারিতে সামুরাই তলোয়ার, কিচেন ছুরি ও মাংস কাটার ছুরি ব্যবহার করে যদিও তারা আগ্নেয়াস্ত্র খুব কমই ব্যবহার করে। তারা একবার উৎসাহিত হয়ে তাদের ব্রিকলেন থেকে সব সাদা চামড়ার যৌনকর্মীদের উচ্ছেদ করে দিতে চেয়েছিল। তারা আবার ডায়েট নিয়ন্ত্রণ করে পর্ক খেতে চায় না ও অ্যালকোহলও নেয় না। কিন্তু বিনোদনের জন্য ড্রাগ নেয় যেমন হেরোইন।
জনসংখ্যা
১৫৩৮৯৩ জন বাংলাদেশী লন্ডনে থাকে যা মোট ইংল্যান্ড প্রবাসী বাংলাদেশীদের ৫৪.৩৭%। টাওয়ার হেমলেটে সবচেয়ে বেশি বাংলাদেশী থাকে যা ঐ এলাকার মোট লোকের ৩৩.৫%। ২৩২০০ বাঙ্গালী থাকে বামিংহামে, ১১০০০ বাংলাদেশী থাকে ল্যাঙ্কাশায়ারের ওল্ডহ্যামে, ৭৬৪১ জন থাকে লুটনে ।৫৩% ব্রিটিশ বাংলাদেশীর জন্ম বাংলাদেশে। ৩৮ ভাগের বয়স ১৬ বছরের নিচে , ৫৯ ভাগ ১৬ থেকে ৬৪ বছরের মধ্যে ও মাত্র ৩% লোকের বয়স ৬৪ বছরের ওপরে । ব্রিটিশ বাংলাদেশীর ৬৪% হলো পুরুষ মানুষ।
আলমোড়া লোকসভা কেন্দ্র
আলমোড়া লোকসভা কেন্দ্রটি উত্তরাখণ্ড রাজ্যের ৫ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ১৪ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২৫৩,৫৪১ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি উত্তরাখণ্ডের সমগ্র পিথোরাগড়, বাগেশ্বর, চম্পাবত ও আলমোড়া জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
আলমোড়া লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৪২ নং বিধানসভা কেন্দ্র৷ এটি পিথোরাগড় জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৪৩ নং বিধানসভা কেন্দ্র৷ এটি পিথোরাগড় জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৪৪ নং বিধানসভা কেন্দ্র৷ এটি পিথোরাগড় জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৪৫ নং বিধানসভা কেন্দ্র। এটি পিথোরাগড় জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৪৬ নং বিধানসভা কেন্দ্র। এটি বাগেশ্বর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৪৭ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি বাগেশ্বর জেলায় অবস্থিত৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৪৮ নং বিধানসভা কেন্দ্র। এটি একটি অসংরক্ষিত আসন। এটি আলমোড়া জেলায় অবস্থিত৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৪৯ নং বিধানসভা কেন্দ্র। এটি একটি অসংরক্ষিত আসন। এটি আলমোড়া জেলায় অবস্থিত৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৫০ নং বিধানসভা কেন্দ্র৷ এটি আলমোড়া জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৫১ নং বিধানসভা কেন্দ্র৷ এটি আলমোড়া জেলায় অবস্থিত৷ এটি তফসিলী জাতিদের জন্য সংরক্ষিত আসন। এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৫২ নং বিধানসভা কেন্দ্র৷ এটি আলমোড়া জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৫৩ নং বিধানসভা কেন্দ্র। এটি আলমোড়া জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৫৪ নং বিধানসভা কেন্দ্র। এটি চম্পাবত জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি উত্তরাখণ্ড রাজ্যের বিধানসভা কেন্দ্রগুলির মধ্যে ৫৫ নং বিধানসভা কেন্দ্র। এটি একটি অসংরক্ষিত আসন। এটি চম্পাবত জেলায় অবস্থিত৷
জামালপুর (দ্ব্যর্থতা নিরসন)
জামালপুর নামে বাংলাদেশে একটি শহর রয়েছে। এছাড়াও জামালপুর দ্বারা যা কিছু বোঝানো হতে পারে:
অ্যাটম (লেখা সম্পাদক)
অ্যাটম (Atom) গিটহাবের উন্নয়নকৃত গ্নু লিনাক্স, ম্যাকওএস, এবং উইন্ডোজের জন্য একটি ফ্রি ও ওপেন সোর্স লেখা সম্পাদক, এবং উৎস কোড সম্পাদক, যেটি নোড জেএসে লেখা তৃতীয় পক্ষের প্লাগইন সমর্থন করে ও যাতে গ্রত্থিত গিট সমর্থন রয়েছে রয়েছে। অ্যাটম ওয়েব প্রযুক্তি ব্যবহার করে বানানো একটি ডেস্কটপ অ্যাপলিকেশন। এর বিস্তৃত অধিকাংশ প্যাকেজই মুক্ত সফটওয়্যার লাইসেন্সের অধীনে নিবন্ধিত এবং কম্যুনিটি কর্তৃক নির্মিত এবং নিয়ন্ত্রিত। অ্যাটম পূর্বের পরিচিত অ্যাটম শেল, বর্তমানে ইলেক্ট্রনের উপর ভিত্তি করে নির্মিত, যেটি ক্রোমিয়াম ও নোড-জেএস ব্যবহার করে ক্রস প্ল্যাটফর্ম ডেস্কটপ অ্যাপলিকেশন নির্মানে সহায়তা করতে একটি ফ্রেমওয়ার্ক।
অ্যাটম বেটা সংস্করণ থেকে প্রথম ২০১৫ সালের ২৫ জুন ১.০ সংস্করণ হিশেবে প্রকাশিত হয়। এটি এইচটিএমএল, সিএসএস এবং জাভাস্ক্রিপ্ট দিয়ে পরিপূর্ণভাবে পরিবর্তন করা যায়।
প্যাকেজসমূহ
অন্য অনেক কনফিগারেবল লেকা সম্পাদকের মত, অ্যাটমও ব্যবহারকারীকে তৃতীয় পক্ষের প্যাকেজ ও থিমসমূহ ইন্সটলের সুযোগ প্রদান করে যেটি সম্পাদকের বৈশিষ্ট্য ও লুক পরিবর্তনে সাহায্য করে। প্যাকেজসমূহ অ্যাটমের প্যাকেজ ব্যবস্থাপক apm -এর মাধ্যমে ইন্সটল, ব্যবস্থাপনা, ও প্রকাশ করা যায়।
প্রোগ্রামিং ভাষা সমর্থন
অ্যাটমেট ডিফল্ট প্যাকেজসমূহ নিচের প্যাকেজ এবং ফাইল ফরম্যাটসমূহতে সিনট্যাক্স হাইলাইটিং সমর্থন করে:• ব্যাশ
• সি
• সি++
• সি#
• ক্লোজোর
• কোবল
• সিএসএস
• কফিস্ক্রিপ্ট
• ডি
• গিটহাবের নিজস্ব মার্কডাউন
• গো
• এইচটিএমএল
• জাভা
• জাভাস্ক্রিপ্ট
• জেসন
• জুলিয়া
• লেস
• মেক
• মুস্তাচ
• অবজেক্টিভ সি
• পার্ল
• পিএইচপি
• প্রোপার্টি লিস্ট
• পাইথন
• রুবি
• রাস্ট
• সাস
• স্ক্যালা
• এসকিউএল
• টিওএমএল
• টাইপস্ক্রিপ্ট
• এক্সএমএল
• ওয়াইএমএল
• এমএমএল
লাইসেন্স
প্রথমদিকে, বাহ্যিক প্যাকেজসমূহ, এবং অ্যাটমের মূলের অংশ নয় এমন যেকোন কিছু মুক্ত সোর্স লাইসেন্সের অধীনে প্রকাশিত হতো। ৬ মে ২০১৪ সালে, অ্যাটমের বাকী অংশ, এর কোর অ্যাপলিকেশন, প্যাকেজ ব্যবস্থাপক, এবং এর ডেস্কটপ ফ্রেমওয়ার্ক ইলেক্ট্রন এমআইটি লাইসেন্সের অধীনে মুক্ত ও ওপেন সোর্স সফটওয়্যার হিশেবে প্রকাশিত হয়।
আন্দ্রি বেরেঞ্জার
আন্দ্রি বেরেঞ্জার (අන්ද්රා බේගේදීලයි; জন্ম: ২৯ আগস্ট ১৯৯১) শ্রীলঙ্কার কলম্বোয় জন্মগ্রহণকারী আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। ডানহাতি ব্যাটসম্যান হিসেবে দলে প্রতিনিধিত্ব করছেন।
খেলোয়াড়ী জীবন
ডিসেম্বর, ২০০৮ সালে সিডুয়া রাডোলুয়া দলের পক্ষে লিস্ট এ ক্রিকেটে অভিষেক ঘটে তার। প্রতিপক্ষ দল হিসেবে ছিল মোরাতুয়া স্পোর্টস ক্লাব। পরের সপ্তাহেই ২০০৮-০৯ মৌসুমের প্রিমিয়ার চ্যাম্পিয়নশীপে একই দলের পক্ষে প্রথম-শ্রেণীর ক্রিকেটে সর্বপ্রথম অংশগ্রহণ করেন। জুলাই, ২০০৯ সাল থেকে সিংহলিজ স্পোর্টস ক্লাবের পক্ষে অনূর্ধ্ব-২৩ ক্রিকেটে অংশ নেন। ২০০৯ মৌসুমের ঐ অনূর্ধ্ব-২৩ প্রতিযোগিতায় বি-গ্রুপ থেকে দলকে শীর্ষস্থানে রাখতে মূল্যবান অবদান রাখেন।
২৮ নভেম্বর, ২০১৪ তারিখে সংযুক্ত আরব আমিরাত দলের সদস্যরূপে আফগানিস্তানের বিপক্ষে তার একদিনের আন্তর্জাতিকে অভিষেক হয়।
বিষ্ণুবর্ধন
বিষ্ণুবর্ধন (কন্নড়: ವಿಷ್ಣುವರ್ಧನ) (১১০৮-১১৫২ খ্রিষ্টাব্দ) ছিলেন হোয়সল সাম্রাজ্যের (অধুনা ভারতের কর্ণাটক রাজ্য) সম্রাট। ১১০৮ খ্রিষ্টাব্দে তার দাদা বীর বল্লালের মৃত্যুর পর তিনি হোয়সল সিংহাসনে আরোহণ করেন। প্রথম জীবনে বিষ্ণুবর্ধন ছিলেন জৈনধর্মের অনুগামী এবং তার নাম ছিল বিট্টিদেব। পরে হিন্দু দার্শনিক রামানুজের দ্বারা প্রভাবিত হয়ে তিনি বৈষ্ণবধর্মে দীক্ষিত হন এবং ‘বিষ্ণুবর্ধন’ নাম গ্রহণ করেন। বিষ্ণুবর্ধন তার ঊর্ধ্বতন শাসক পশ্চিম চালুক্য রাজা ষষ্ঠ বিক্রমাদিত্য ও দক্ষিণের চোল সাম্রাজ্যের বিরুদ্ধে একাধিক যুদ্ধ করে দক্ষিণ ভারতে স্বাধীন হোয়সল সাম্রাজ্যের ভিত্তি স্থাপন করেন। টালাকাডের যুদ্ধে জয় লাভ করে তিনি চোলেদের অধীনে থাকা গঙ্গাবাডি প্রদেশের (অধুনা দক্ষিণ কর্ণাটক) কিয়দংশ পুনরুদ্ধার করেন। নোলামবাবডির কিয়দংশও তিনি পুনরুদ্ধার করেছিলেন। ইতিহাসবিদ কোলহোর মতে, বিষ্ণুবর্ধনের প্রচেষ্টার ফলেই হোয়সলরা একটি রাজ্যের সম্মান লাভ করেছিল। বিষ্ণুবর্ধনের শাসনকাল একাধিক “গৌরবময়” সামরিক অভিযানে পূর্ণ ছিল। ইতিহাসবিদ সেন, চোপরা ও শাস্ত্রীর মতে, বিষ্ণুবর্ধন ছিলেন একজন “মহান সৈনিক” ও “উচ্চাকাঙ্ক্ষী রাজা”।
বিষ্ণুবর্ধনের পৃষ্ঠপোষকতায় কন্নড় ভাষায় হোয়সল সাহিত্যের শ্রীবৃদ্ধি শুরু হয়। গণিতজ্ঞ রাজাদিত্য গণিত বিষয়ে ব্যবহারগণিত ও লীলাবতী রচনা করেন। ইতিহাসবিদ ই. পি. রাইসের মতে, মহাকাব্যের কবি নাগচন্দ্র বিষ্ণুবর্ধনের পৃষ্ঠপোষকতায় প্রথম কন্নড় রামায়ণ (একটি জৈন পাঠান্তর) রচনা করেন। এই গ্রন্থটির নাম ছিল রামচন্দ্র চরিত পুরাণ। এছাড়া তিনি নবম জৈন তীর্থঙ্কর মাল্লীনাথের জীবন অবলম্বনে মাল্লীনাথপুরাণ নামে একটি মহাকাব্যও রচনা করেন।
দক্ষিণের যুদ্ধ
বিষ্ণুবর্ধন তার দাদা প্রথম বীর বল্লালের শাসনকালে গঙ্গাবাডি অঞ্চলের প্রাদেশিক শাসক ছিলেন। হোয়সল রাজসিংহাসনে আরোহণের পর ১১১৬ খ্রিষ্টাব্দে তিনি চোল নিয়ন্ত্রণাধীন গঙ্গাবাডি অঞ্চলে সামরিক অভিযানে যান। এটিই তার প্রথম উল্লেখযোগ্য সামরিক সাফল্য। ইতিহাসবিদ কামাথের মতে, বিক্ষুব্ধ চোল প্রাদেশিক শাসক আদিগৈমন সম্ভবত এই অভিযানে বিষ্ণুবর্ধনকে সাহায্য করেছিলেন। আদিগৈমন বৈষ্ণব হিন্দু হওয়ায় রাজা প্রথম কুলোতুঙ্গ চোল সম্ভবত তার সঙ্গে ভালো ব্যবহার করতেন না। তবে শাস্ত্রী দাবি করেন যে, আদিগৈমনের সাহায্য পাওয়ার আগে বিষ্ণুবর্ধন তাকে পরাজিত করেছিলেন। ১১১৭ খ্রিষ্টাব্দের মধ্যেই বিষ্ণুবর্ধন নীলগিরি অঞ্চলের অন্যান্য শাসকদের পরাজিত করেছিলেন। এঁদের মধ্যে ছিলেন চেঙ্গলব, কোঙ্গলব (ইতিহাসবিদ ডেরেটের মতে, এই যুদ্ধের পরিণতিতেই কোঙ্গলব রাজকুমারী চণ্ডালদেবীর সঙ্গে বিষ্ণুবর্ধনের বিবাহ হয়) ও নিডুগল চোল শাসক ইরুক্কবেল। কামাথের মতে, বিষ্ণুবর্ধনের বাহিনী কাঞ্চী পর্যন্ত সামরিক অভিযানে গিয়েছিল। নোলাম্ববাডির নোলাম্ব, বনবাসীর কদম্ব ও গোয়া (দ্বিতীয় জয়কেশীর শাসনাধীনে), উচ্চাঙ্গীর পাণ্ড্য (তুঙ্গভদ্রার কাছে একটি ছোটো রাজবংশের শাসকবর্গ), তুলুনাডুর আলুপা এবং হোসাগুন্ডার সান্তারা রাজবংশ বিষ্ণুবর্ধনের অধীনতা স্বীকার করে তাকে কর দিতেন।   সেই যুগের হোয়সল উৎকীর্ণ লিপিগুলি থেকে বিষ্ণুবর্ধনের নীলগিরি অভিযানের কথা জানা যায়। চমরাজনগর লিপি থেকে জানা যায় যে, তার সেনাবাহিনী নীলগিরি পর্বতমালা অতিক্রম করেছিল। এই লিপিতে তাকে ‘কেরলের প্রভু’ বলে উল্লেখ করা হয়েছে। ইতিহাসবিদ চোপরা, রবীন্দ্রন ও সুব্রহ্ম্যণমের মতে, অন্যান্য নথি থেকে জানা যায় যে, চোল বিজয়ের পর তিনি সাময়িকভাবে কাঞ্চীতে অবস্থান করেছিলেন। চোল সাম্রাজ্যের পতনের অন্যতম কারণও ছিলেন বিষ্ণুবর্ধন। এই সব সামরিক অভিযানে সাফল্য অর্জনের পর বিষ্ণুবর্ধন ‘টালাকাডুগোন্ডা’ (‘টালাকাডের প্রভু’) ও ‘নোলাম্বাবাডি গোন্ডা’ (‘নোলাম্বাদের প্রভু’) উপাধি গ্রহণ করেন।
কল্যাণীর চালুক্যদের বিরুদ্ধে যুদ্ধ
দক্ষিণে সামরিক অভিযানগুলিতে সাফল্য অর্জনের পর বিষ্ণুবর্জন তার নিজের ঊর্ধ্বতন শাসক পশ্চিম চালুক্য রাজা ষষ্ঠ বিক্রমাদিত্যের কর্তৃত্বের হাত থেকে মুক্তি পেতে চেয়েছিলেন। ১১১৭ থেকে ১১২০ খ্রিষ্টাব্দের মধ্যে বিষ্ণুবর্ধন কেন্নাগলে (১১১৮ খ্রিষ্টাব্দ) চালুক্য সেনাবাহিনীর বিরুদ্ধে যুদ্ধে জয় লাভ করলেন। এরপর তিনি হাঙ্গলের সামরিক গুরুত্বপূর্ণ একটি দুর্গ অধিকার করেন এবং হাল্লুরে চালুক্য সেনাপতি বোপ্পান্নাকে পরাজিত করেন (১১২০ খ্রিষ্টাব্দ)। এরপর তিনি বনবাসী ও হুমচ অঞ্চলে নিজের কর্তৃত্ব স্থাপন করলেন। ১১২২ খ্রিষ্টাব্দের মধ্যে তিনি কৃষ্ণা নদী পর্যন্ত অগ্রসর হয়েছিলেন। সেখানে শক্তিশালী সিন্ড দলপতি আচুগি তাকে পরাজিত করেন। আচুগি ছিলেন চালুক্য সম্রাটের অনুগত এক সেনাপতি। এই জন্য বিষ্ণুবর্ধনকে কিছুকালের জন্য চালুক্য সাম্রাজ্যের অধীনতা স্বীকার করতে হয়েছিল। কিন্তু বেশিদিন তাকে চালুক্য সাম্রাজ্যের অধীনে থাকতে হয়নি। ষষ্ঠ বিক্রমাদিত্যের মৃত্যুর পর ১১৪০ সালের মধ্যে তিনি হাঙ্গল, উচ্চাঙ্গী ও কাঙ্কাপুরা পুনর্দখল করেন এবং তুঙ্গভদ্রা নদীর উত্তরে লাককুন্ডি পর্যন্ত সেনাবাহিনী প্রেরণ করেন। ইতিহাসবিদ মজুমদার দাবি করেন যে, ১১৩১ খ্রিষ্টাব্দের মধ্যেই বিষ্ণুবর্ধন কৃষ্ণা নদী অববাহিকা অধিকার করেছিলেন এবং চালুক্যদের অধীনে নামমাত্র শাসক হওয়া সত্ত্বেও সার্বভৌমিকতার প্রতীক স্বরূপ ‘তুলাপুরুষ’ যজ্ঞ করেছিলেন। বিষ্ণুবর্ধন কোন সালে মারা গিয়েছিলেন, তা নিয়ে ইতিহাসবিদদের মধ্যে মতবিরোধ আছে। শাস্ত্রী, এস. কে. আয়াঙ্গার ও দেসাই মনে করেন, তিনি ১১৫২ সালে মারা যান। তবে কামাথ দাবি করেছেন যে, বিষ্ণুবর্ধন যে তার কিছুকাল আগেই মারা গিয়েছিলেন তার প্রমাণ পাওয়া যায়। কারণ, ১১৪৫ খ্রিষ্টাব্দের যল্লদহল্লির নথি থেকে জানা যায়, বিষ্ণুবর্ধনের পুত্র প্রথম নরসিংহ তখন হোয়সল রাজা ছিলেন।
স্থাপত্য সংক্রান্ত উত্তরাধিকার
বিষ্ণুবর্ধন ছিলেন একজম মহান স্থপতি। চোলদের বিরুদ্ধের তার বিজয় উদ্‌যাপন করার জন্য তিনি টাকাকাডে কীর্তিনারায়ণ মন্দির ও বেলুরে বীরনারায়ণ মন্দির নামে দুটি সুন্দর মন্দির নির্মাণ করেন। বীরনারায়ণ মন্দিরটি চেন্নাকেশব মন্দির নামেও পরিচিত। এই দুটি মন্দিরই ছিল হিন্দু দেবতা বিষ্ণুর মন্দির। একই সময়ে তিনি হালেবিডুতে হোয়েসলেশ্বর মন্দির নামে শিবের একটি মন্দির স্থাপন করেন। এই মন্দিরটি ছিল আরও সুন্দর। বেলুর ও হালেবিডুর মন্দিরগুলি প্রস্তাবিত ইউনেস্কো বিশ্ব ঐতিহ্যবাহী স্থান। চেন্নাকেশব মন্দিরের থেকে তুলনায় ছোটো হলেও কাপ্পে চেন্নিগরায় মন্দির নামে সুন্দর একটি মন্দির নির্মাণ করেছিলেন বিষ্ণুবর্ধনের রানি শান্তলাদেবী।
আ ফ ম ইউসুফ হায়দার
আ ফ ম ইউসুফ হায়দার একজন বাংলাদেশী পদার্থবিজ্ঞানী এবং ঢাকা বিশ্ববিদ্যালয়ের সাবেক উপাচার্য।
শিক্ষা জীবন
হায়দার ঢাকা বিশ্ববিদ্যালয় থেকে পদার্থবিজ্ঞানে ১৯৬৯ সালে বিএসসি এবং ১৯৭০ সালে এমএসসি ডিগ্রি অর্জন করেন। তিনি অস্ট্রেলিয়ান ন্যাশনাল ইউনিভার্সিটি থেকে ১৯৭৯ সালে পিএইচডি ডিগ্রি অর্জন করেন। তিনি ১৯৮৩ সালের এপ্রিল থেকে ১৯৮৪ সালের মে পর্যন্ত ইন্সটিটিউট অব কোয়ান্টাম ইলেক্ট্রনিক্স এ পোস্ট-ডক্টরাল গবেষণা করেন।
কর্মজীবন
তিনি ১৯৭২ সালে ঢাকা বিশ্ববিদ্যালয়ের পদার্থবিজ্ঞান বিভাগে প্রভাষক হিসেবে যোগদান করেন। তিনি ১৯৭৯ সালে সহকারী অধ্যাপক, ১৯৮৪ সালে সহযোগী অধ্যাপক এবং ১৯৮৮ সালে অধ্যাপক পদে উন্নীত হন।  তিনি ১৯৯৪ থেকে ২০০১ সাল পর্যন্ত ঢাকা বিশ্ববিদ্যালয়ের সেমিকন্ডাক্টর টেকনোলজি রিসার্চ সেন্টারের পরিচালক হিসেবে দায়িত্ব পালন করেন। তিনি ২০০২ সালের ২৫ জুলাই থেকে ২০০৯ সালের ২৩ জানুয়ারি পর্যন্ত ঢাকা বিশ্ববিদ্যালয়ের উপ-উপাচার্য হিসেবে দায়িত্ব পালন করেন। ২০০২ সালের ১ আগস্ট থেকে ৯ সেপ্টেম্বর পর্যন্ত তিনি ভারপ্রাপ্ত উপাচার্য হিসেবেও দায়িত্ব পালন করেন। উপ-উপাচার্য হিসেবে তিনি সেন্টার ফর অ্যাডভান্সড রিসার্চ ইন সায়েন্সেস প্রতিষ্ঠা করেন।
ফেনী (দ্ব্যর্থতা নিরসন)
ফেনী নামে বাংলাদেশে একটি শহর রয়েছে। এছাড়াও ফেনী দ্বারা যা কিছু বোঝানো হতে পারে:
অ্যাবসার্ড
অ্যাবসার্ড (Absurd) হচ্ছে জার্মানির একটি সুপরিচিত ন্যাশনাল স্যোশালিস্ট ব্ল্যাক মেটাল ব্যান্ড ও তাদের চরম ডানপন্থী হিসেবে বিবেচনা করা হয়। ব্যান্ডটি ১৯৯২ সালে গঠিত হয় সন্ডারশাওসেনে হেন্ড্রিক মোবুস ও সেবাস্তিয়ান সাচাওসেইয়ের মাধ্যমে। তাদের গানের কথাতে জাতীয়তাবাদ, খ্রিস্টানবিরোধীতা ও পাগানিজমের প্রভাব লক্ষণীয়। প্রথমদিকের ন্যাশনাল স্যোশালিস্ট ব্ল্যাক মেটাল ব্যান্ড হওয়া সত্ত্বেও তারা অতটা বিখ্যাত ছিল না ১৯৯৯ সালের আসগার্ডস্রেই অ্যালবাম প্রকাশের আগ পর্যন্ত। ১৯৯৩ সালে ব্যান্ডের সদস্যরা ১৫ বছর বয়সী সান্ড্রো বেয়েরকে হত্যা করে কুখ্যাত হয়ে ওঠে। এ হত্যাকান্ডের উদ্দেশ্য ছিল সাচাওসেইয়ের অবৈধ সম্পর্ককে গোপন করা যা ছিল তার সহপাঠীর মায়ের সাথে ও ব্যান্ড সম্পর্কে নানা ধরনের গুজব ছড়ানো বন্ধ করা। এরপর ব্যান্ডের সদস্যরা জেলে একত্রিত হয়ে গান করার চেষ্টা করে। ১৯৯৮ সালে তার প্যারোলে মুক্তি পায় কারণ অপরাধের সময় তাদের বয়স ১৮ বছরের নিচে ছিল এই যুক্তিতে। তবে প্যারোলের শর্ত ভঙ্গের কারণে মোবুসের প্যারোল বাতিল হয়ে যায় কারণ সে একটা কনসার্টে হিটলার স্যালুট দিয়েছিল। যাইহোক সে কোনরকমে আমেরিকাতে চলে আসতে সক্ষম হয় ও আশ্রয় প্রার্থনা করে।কিন্তু সে সেখানেও গ্রেফতার হয় ও খুনের অপরাধে ৩ বছরের সাজা হয়। ১৫ই মে ২০০৩ সালে সে আবারও ৪ বছরের সাজা পায়। এ সমস্ত ঘটনার কারণে ব্যান্ডের লাইন আপ বারবার পরিবর্তিত হয় ও এখনকার ব্যান্ডটিকে তাই সম্পূর্ণ নতুন একটি ব্যান্ড বলে মনে করেন অনেকে। তাদের গানে ব্ল্যাক মেটাল ধারার গানে প্রভাব অতটা লক্ষনীয় না হলেও সেখানে হার্ডরক ও পাঙ্ক রক ধারার গানের উপদান বিদ্যমান। তাদের গানের এহেন বিচ্যুতির জন্য ব্ল্যাক মেটাল সমাজ কখনোই তাদের ভালো মনোযোগ প্রদর্শন করেনি।
সাতক্ষীরা (দ্ব্যর্থতা নিরসন)
সাতক্ষীরা নামে বাংলাদেশে একটি শহর রয়েছে। এছাড়াও সাতক্ষীরা দ্বারা যা কিছু বোঝানো হতে পারে:
হিন্দুস্তান ইউনিলিভার
হিন্দুস্তান ইউনিলিভার লিমিটেড (এইচইউএল) একটি ভোগ্য পণ্য উৎপাদনকারী কোম্পানি; যার সদর দপ্তর ভারতের মুম্বই এ অবস্থিত। এটি ব্রিটিশ কোম্পানি ইউনিলিভারের একটি সহযোগী প্রতিষ্ঠান। এর পণ্যগুলির মধ্যে রয়েছে খাদ্য, পানীয়, পরিচ্ছন্নতা এজেন্ট, ব্যক্তিগত যত্ন পণ্য, পানি পরিশোধন এবং অন্যান্য দ্রুত চলমান ভোগ্যপণ্য।
সদর দপ্তর
হিন্দুস্তান ইউনিলিভারের কর্পোরেট সদর দফতর আন্ধেরি, মুম্বই এ অবস্থিত। ক্যাম্পাসটি ১২.৫ একর জমি জুড়ে বিস্তৃত এবং ১,৬০০ জনের বেশি কর্মচারী রয়েছে। কর্মচারীদের জন্য এখানে রয়েছে বিভিন্ন দোকান, খাবারের এলাকা, স্বাস্থ্য কেন্দ্র, জিম, ক্রীড়া ও বিনোদন কেন্দ্র এবং একটি ডে কেয়ার সেন্টার।
নাশা (চলচ্চিত্র)
নাশা ২০১৩ সালে মুক্তিপ্রাপ্ত একটি ভারতীয় প্রাপ্তবয়স্ক চলচ্চিত্র, এটি পরিচালনা করেছেন অমিত সাক্সেনা। শিবম পাটেল এবং পুনম পাণ্ডে, উভয়েরই বলিউড অভিষেক ঘটে এই চলচ্চিত্রটির মাধ্যমে। মুক্তি পাওয়ার পর নাশা সমালোচকদের মিশ্র প্রতিক্রিয়া পেয়েছিল। চলচ্চিত্রটির নির্মানব্যয় ছিল ₹৪০ মিলিয়ন এবং বক্স অফিসে উপার্জন করে ₹৮০ মিলিয়নেরও অধিক।
পটভূমি
ছবিটির কাহিনী শুরু হয় ভারতের পঞ্চগনির একটি হিল স্টেশন থেকে। সাহিল এবং তার বন্ধুরা স্কুলের একদল কিশোর, যারা তাদের মজা এবং ঠাট্টা নিয়ে মগ্ন থাকে। সাহিলের টিয়া নামে এক বান্ধবী রয়েছে। গ্রীষ্মের ছুটিতে সাহিল এবং তার বন্ধুদের সাথে নতুন নাটকের শিক্ষক অনিতার সাথে পরিচয় হয়। তিনি তাদেরকে একটি নাটক অভিনীত করানোর করার সিদ্ধান্ত গ্রহণ করেন। দলটির সমস্ত ছেলেরা তার সৌন্দর্য এবং ব্যক্তিত্বের জন্য আকৃষ্ট হয়। তবে সাহিল তার প্রতি সবচেয়ে বেশি আগ্রহী হয়ে উঠে। আস্তে আস্তে সে বুঝতে পারে যে, সে তার শিক্ষককে ছাড়া আর কিছু ভাবতে পারে না। নাটকটির মহড়া চলাকালীন সে (সাহিল) সরলমনে তার (অনিতা) সাথে মজা করার বিষয়ে কল্পনা করতে শুরু করে।